Die sestigtal preke in hiedie bundel weerspieël iets van die omvang en ontwikkeling van Beyers Naudé se denke en is gekies uit verskillende stadiums van sy bediening. Uit sy preke kom 'n helder beeld van Naudé as kind van sy tyd na vore, iemand wat gevorm is deur die sterk punte én blindekolle van die geloofs- en wêreldbeskouing van die gemeenskap waarin hy grootgeword het. Maar die preke weerspieël ook sy persoonlike stryd om krities met sy kultuurtradisie en kerk in gesprek te tree.